ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 10. decembra 2003
								K materiálu č. 10962/2003
								K bodu č. 3 

S T A N O V I S K O

k  návrhu  nariadenia vlády Slovenskej republiky, ktorým sa vydáva colný     sadzobník
________________________________________________________________  

 I.

Návrh  nariadenia vlády Slovenskej republiky, ktorým sa vydáva colný     sadzobník predkladá na rokovanie vlády Slovenskej republiky podpredseda vlády  a minister financií SR Ivan Mikloš na základe Plánu legislatívnych úloh vlády	 SR   na rok 2003.
Predložený návrh nariadenia sa vydáva na základe splnomocnenia § 18 ods. 1 zákona č. 238/2001 Z. z. Colný zákon.

 II.	
			
V porovnaní s predchádzajúcimi nariadeniami vlády SR, ktorými sa vydáva colný sadzobník na príslušné roky, bude toto nariadenie účinné len prvé štyri mesiace roku 2004. Dňom vstupu Slovenskej republiky do Európskej únie,         od 1. mája 2004, bude Slovenská republika ako členský štát EÚ uplatňovať v tejto oblasti Spoločný colný sadzobník. V porovnaní s nariadením vlády SR    č. 728/2002 Z. z., ktorým sa vydáva colný sadzobník v znení neskorších predpisov, sú v prílohe č. 1 upravené (znížené) colné sadzby niektorých farmaceutických výrobkov a niektorých podpoložiek kapitol 51 až 63. V prílohe č. 2 je upravený zoznam colných kvót a colných sadzieb podľa požiadaviek Ministerstva pôdohospodárstva SR na obdobie od 1. 1. 2004 – 30. 4. 2004. Upravená bola aj príloha č. 6, kde bola prispôsobená sezónnosť obdobiu účinnosti nariadenia vlády SR. Ďalej sa upravovala príloha č. 7 , v ktorej bolo   na návrh rezortov vypustených 12 položiek a 9 nových pridaných. V prílohe č. 8 (Liečivá) a č. 9 (Farmaceutické medziprodukty) boli upravené (znížené) colné sadzby položiek v rámci iniciatívy Pharma.  
					
III.

     Legislatívna rada vlády Slovenskej republiky prerokovala tento návrh nariadenia vlády 9. decembra 2003, s tým že uplatnila k nemu viacero pripomienok.

IV.

     Sekcia vládnej legislatívy Úradu vlády Slovenskej republiky odporúča vláde návrh nariadenia vlády Slovenskej republiky, ktorým sa vydáva colný     sadzobník schváliť, avšak ešte s týmito legislatívno-technickými pripomienkami:
1. V § 1 odporúčame vypustiť odsek 1 a otázku zániku účinnosti riešiť v § 14 (dátumom 1. máj 2004). 
2. V § 4 ods. 3 odporúčame slová „vzťahuje osobitný predpis 1)“ nahradiť slovami „vzťahujú § 26 až 51 zákona č. 238/2001 Z. z Colný zákon“ a vypustiť poznámku pod čiarou k odkazu 1).
     3. V § 6 odporúčame slová „v tejto prílohe“ pre presnosť nahradiť     explicitným ustanovením, o ktorú prílohu ide, teda „v prílohe č. 6“. 

Bratislava 9. decembra 2003
Vypracovala: E. Eškutová

									Štefan G r m a n
									generálny riaditeľ                                                   
              sekcie vládnej legislatívy